Neuradni čistopis

48. Uradni list RS, št. 48/1995 z dne 18.08.1995

2305. Odlok o razglasitvi za kulturni spomenik stavb v vasi Polže, Občina Vojnik, Stran 3768.



Na podlagi 18. člena zakona o naravni in kulturni dediščini (Uradni list SRS, št. 1/81, 42/86 in Uradni list RS, št. 8/90, 26/92, 75/94) je Občinski svet občine Vojnik na 8. seji dne 26. julija 1995 sprejel

O D L O K 
o razglasitvi za kulturni spomenik stavb v vasi Polže, Občina Vojnik
1. člen

Z namenom, da bi trajno ohranili in zagotovili posebno družbeno varstvo kulturnih vrednot, razglašamo v odloku navedene nepremičnine na območju Občine Vojnik, ki imajo posebno kulturno, zgodovinsko in estetsko vrednost, za kulturni in zgodovinski spomenik.

2. člen

Kot kulturno-zgodovinski spomenik v vasi Polže razglašamo: 
– stanovanjsko hišo z mlinom – Polže št.1, Nova Cerkev (varstveni režim II. stopnje), parc. št. 47/1, k. o. Strmec pri Vojniku 
– hišo z delavnico – Polže št. 2, Nova Cerkev (varstveni režim II. stopnje), parc. št. 47/2, k. o. Strmec pri Vojniku 
– kozolec v okviru domačije Polže št. 1, Nova Cerkev (varstveni režim I. stopnje), parc. št. 48/2, k. o. Strmec pri Vojniku 
– žago venecijanko v okviru domačije Polže št. 1, Nova Cerkev (varstveni režim I. stopnje), parc. št. 48/3, k. o. Strmec pri Vojniku 
– kozolec v okviru domačije Polže št. 3, Nova Cerkev (varstveni režim II. stopnje), parc. št. 44/1, k. o. Strmec pri Vojniku 
– stanovanjska hiša – Polže št. 4, Nova Cerkev (varstveni režim I. stopnje), parc. št. 43, k. o. Strmec pri Vojniku 
– kaščo s kletjo v okviru domačije Polže št. 4, Nova Cerkev (varstveni režim II. stopnje), parc. št. 43, k. o. Strmec pri Vojniku 
– kozolec v okviru domačije Polže št. 4, Nova Cerkev (varstveni režim I. stopnje), parc. št. 47/1, k. o. Strmec pri Vojniku 
– stanovanjsko hišo – Polže št. 5, Nova Cerkev (varstveni režim I. stopnje), parc. št. 46/1, k. o. Strmec pri Vojniku 
– gospodarsko poslopje v okviru domačije Polže št. 5, Nova Cerkev (varstveni režim II. stop.), parc. št. 46/2, k. o. Strmec pri Vojniku 
– kašča s kletjo v okviru domačije Polže št. 5, Nova Cerkev (varstveni režim I. stopnje), parc. št. 46/2, k. o. Strmec pri Vojniku 
– kozolec v okviru domačije Polže št. 5, Nova Cerkev (varstveni režim II. stopnje), parc. št. 46/3, k. o. Strmec pri Vojniku.

3. člen

Natančne oznake kulturno-zgodovinskega spomenika so navedene v dokumentaciji, ki jo je izdelal Zavod za varstvo naravne in kulturne dediščine Celje in je sestavni del tega odloka ter jo hrani občinska uprava Občine Vojnik in upravna enota Celje.

4. člen

Občinski svet občine Vojnik določa in uveljavlja politiko varovanja kulturnih in zgodovinskih spomenikov iz 2. člena. 
V skladu s proračunsko politiko občine, opredeljuje svoje obveznosti, ki izvirajo iz tega odloka.

5. člen

Imetniki znamenitosti ali spomenika morajo z njim ravnati kot dobri gospodarji, jih vzdrževati, oziroma ohranjati njihovo substanco, podobo in položaj v okolici, varovati znamenitosti in spomenike pred nevarnostjo delovanja naravnih sil ali človeškega ravnanja ali pa jih prepustiti strokovni organizaciji.

6. člen

Naloge varstva, ki jih zakon o naravni in kulturni dediščini daje strokovnim organizacijam, opravlja na območju Občine Vojnik, Zavod za varstvo naravne in kulturne dediščine Celje.

7. člen

Občinski upravni organ izvede vpis razglašenih naravnih znamenitosti ter kulturnih in zgodovinskih spomenikov v zemljiško knjigo in po razglasitvi izda obvestilo imetnikom spomenikov oziroma znamenitosti ali imetnikom pravice upravljanja ter jih seznani z režimi varstva, s posameznimi omejitvami in prepovedmi ter razvojnimi usmeritvami glede znamenitosti oziroma spomenika in njegove neposredne okolice.

8. člen

Nosilci planiranja pri določanju varstva kulturne dediščine v planskih aktih upoštevajo strokovno osnovo, ki je sestavni del tega odloka.

9. člen

Odlok začne veljati osmi dan po objavi v Uradnem listu Republike Slovenije.

